יאיר שחל

יאיר שחל (נולד ב- 28 בפברואר 1978) הוא מזכ"ל תנועת בני עקיבא בישראל לשעבר.

ביוגרפיה
למד בישיבת ירושלים לצעירים. לאחר מכן למד שנה באור עציון, התגייס לשירות מלא בסיירת גבעתי, לאחר השירות שחל המשיך ללמוד באור עציון עד גיל 26.

שחל הוא בוגר מכון מנדל למנהיגות ובעל תואר ראשון (BED) בחינוך בתחום התנ"ך והתושב"ע ותואר שני (MED) בתנ"ך ממכללת יעקב הרצוג.

שימש כראש וועדת מפעלים של מועצת תנועות הנוער בישראל ויושב ראש מועצת הקבוצות והקהילתיות המשימתיות.

בשורות בני עקיבא מילא שורה של תפקידים בכירים מאז 2003. בין היתר שימש בין 2012–2016 כסמזכ"ל כספים והגשמה, רכז מחוז דרום, ראש מחלקת מפעלים וידיעת הארץ וסמזכ"ל חינוכי. במרץ 2016 ההנהלה הארצית של התנועה קיבלה את המלצת ועדת האיתור בראשות הרב יונה גודמן - בעצמו מזכ"ל לשעבר - ומינתה את שחל למזכ"ל התנועה. כהונתו כמזכ"ל החלה בסוף קיץ 2016, אז החליף בתפקיד את דני הירשברג. 

מספר שבועות לאחר כניסתו לתפקיד קרא לחברי התנועה שלא להגיע לעמונה כדי למחות נגד פינוי היישוב. בעקבות דבריו הוא ספג ביקורת מחלק מראשי המתנחלים, בהם ישראל הראל, ועד מתיישבי השומרון, תושבי עמונה ואחרים.

בכ"ה שבט תשפ"א, לקראת סוף כהונתו כמזכ"ל, לאור משבר הקורונה החליטה ועדת האיתור באופן חריג להאריך את כהונתו בשנתיים נוספות, מעבר לחמש השנים הנהוגות כמקסימום כהונה בתפקיד.. בקיץ 2022 הוחלף ביגאל קליין, ששימש כסמזכ"ל חינוך בתנועה. ב-2022 התמנה לראש מינהל מח"ר (מתנ"ס, חינוך ורווחה) במועצה אזורית מטה בנימין.

תושב כרמי צור שבגוש עציון ואב לשישה.

קישורים חיצוניים
 מזכ"ל חדש לבני עקיבא - יאיר שחל, אתר ערוץ 7.
 מזכ"ל חדש לבני עקיבא: יאיר שחל, אתר ynet.

הערות שוליים

מזכ"לי בני עקיבא
בוגרי ישיבת ירושלים לצעירים
בוגרי ישיבת ההסדר אור עציון
בוגרי המכללה האקדמית הרצוג
חברי רשת מעוז
כרמי צור: אישים
ישראלים שנולדו ב-1978
עובדי רשויות מקומיות בישראל